laion/Wikipedia-Exotic huggingface dataset:
ערבסאלים

עַ֫רַבְּסַאלִ֫ים (בערבית: عربصاليم; תעתיק מדויק: ערבצאלים) הוא כפר לבנוני בנפת נבטיה במחוז נבטיה כ-10 ק"מ צפונית לעיר נבטיה, בגובה, ממוצע של כ-600 מטר מעל פני הים. הכפר פרוס מדרום לצפון, לאורך שרשרת גבעות המשקיפות מערבה על אזור נבטיה ועל הים התיכון. שטח הכפר הוא כ-3,586 דונם והוא מפורסם בגידול עצי זית. בשל המבנה הטופוגרפי, הכפר אינו יכול להתפרס מזרחה או מערבה. ישנם מספר הסברים אפשריים למקור השם: השם נגזר מהמלה הערבית: צָלִים (صليم) כלומר איש בריא וחזק, והכוונה היא שגרים שם תושבים בריאים וחזקים. הכפר קרוי על שם איש קדוש בשם "סלים" (יש אומרים שהיה יהודי), שמקאם עתיק על שמו נמצא בכפר. בהקשר לזה, יש סברה שמדובר באחד משמות האל בשפה כנענית עתיקה: "רַבּ סָלִים" (رب سليم) – אל השלום. על פי מקורות יהודיים, בכפר זה נקבר בצלאל בן אורי, חברו של אהליאב בן אחיסמך לבניית המשכן, שנקבר בכפר הסמוך, סוג'וד. החורבות שבכפר ובסביבתו מתוארכות לתקופה הרומית. "גשר סית (גברת) זוביידה" (جسر الست زبيدة) קיים על הדרך שבין ערבסאלים לכפר חבוש. לפי המסורת מדובר בזוביידה, שהייתה אשתו של הח'ליף העבאסי הארון א-רשיד והיא זו שהורתה במאה השמינית, על הקמת תעלה להובלת מי מעיין א-טאסה (الطاسة) אל הגשר. בכפר יש מערה בשם "מערת דרידריה" (مغارة الدريدرية) שבה נמצאו כלי חרס וכלי נשק מהתקופה הרומית, ובשני מקומות בכפר, "מצודת אל-מַ֫ארֶד" (قلعة المارد) ו"ד֗הר חסן" (ضهر حسن), ישנם שרידי מבנים מהתקופה העבאסית. בשנת 1956 פקדה רעידת אדמה עזה את הכפר ובין היתר נהרס גם מסגד הכפר. הכפר ערבסאלים נמצא מעל "הברך" שבמסלול נהר זהראני (מוצאו בצפון ומתחת לכפר הוא פונה מערבה לים התיכון). ערב-סלים היה הראשון מבין כפרי האזור שהקים (בשנת 1936) מערכת לשאיבת מים מהנהר זהרני, שזורם למרגלותיו. בשנת 2015 מנתה אוכלוסיית הכפר מונה כ-6,600 נפש. מאז שנת 1990 עלה מספר התושבים בכ- 315%. מוערך שכ-20% מתושבי הכפר עובדים במדינות המפרץ. בכפר יש כ-1,000 בתים. על פי מידע מודיעיני מוקדם, ערבסאלים הייתה מבוצרת ומאורגנת להגנה. ב־7 ביוני 1982 בשעה 14:00 הגיע כוח של חטיבה 500 לכפר והוא נמצא ריק מכל אויב. ב־18 בפברואר 1985 נפל אל"ם אברהם חידו בקרב עם מחבלים שטמנו לו מארב בגשר ערבסאלים. בעיתון "שערים" הופיעה כתבה בשנת 1958 על אודות קברו של בצלאל בן אורי בכפר ערב-סאלים ועל קברו של אהליאב בן אחיסמך בכפר סוג'וד: ”בקצה הרי הלבנון הדרומי, בקרבת הכביש מטולה־צידון, בכפר ערבי קטן הנקרא ערב־סאלים, שבספרות העברית של ימי הביניים נקרא "ערב צלאל" — בכפר זה, הראו היהודים בסוף ימי הביניים את קברו של בצלאל בן אורי, בונה המשכן במדבר... מעניין ששניהם, בצלאל ואהליאב נקברו לפי המסורת היהודית בלבנון. בעל "יחוס הצדיקים" שהופיע בשנת שכ"א (,(1566 מספר על הכפר הנ"ל: "ערב צלאין" (נוסח אחר: "עיר בצלאין") שם קבורת בצלאל, במקום שמתפללין בו הישמעאלים והוא מקום טוב ומשובח ונאה... "אגרת יחוסתא צדיקי דארעא דישראל", שיצאה לראשונה כשנת שט"ו ((1626 מספרת על ערב־צלאל ועל קברו של בצלאל, הנמצא בכיפה יפה.” מדיה וקבצים בנושא ערבסאלים בוויקישיתוף معجم قرى جبل عامل - الشيخ سليمان ظاهر - الجزء الثاني صفحة 88 - מילון הכפרים ג'בל עמל - שייח' סולימאן ד'אהר - חלק שני, עמ' 88 Arab Salim, Nabatieh, Lebanon, City-Facts Wayback Machine, web.archive.org דוד שניר, ⁨קברים יהודיים בלבנון (2) ⁩, באתר www.nli.org.il אוסף העיתונות | הספרייה הלאומית ( | עיתון ששערים⁩ |, ‏18 נובמבר 1958 קורות החיים של אברהם חידו, באתר "יזכור" של משרד הביטחון אוגדה 162 בדרך ההר במבצע "שלום הגליל", באתר צה"ל, 6 ביוני 2022
נפשאטל (גבינה)

נפשאטל (בצרפתית: Neufchâtel) היא גבינה רכה, מעט פירורית, המבשילה בעובש, ווגבינה זו בעלת מרקמים רכים, קרמיים וטעמי חמאה מיוצרת באזור נפשאטל-אן-ברי (Neufchâtel-en-Bray) בנורמנדי. היא אחד מסוגי הגבינה העתיקים ביותר בצרפת. מאמינים שייצורו מתוארך עוד למאה ה-6 לספירה, עוד באימפריה הפרנקית. היא נראית דומה לקממבר ולברי, עם קליפה יבשה, לבנה ואכילה, אבל טעמה מלוח וחד יותר. שלא כמו גבינות אחרות רכות-לבנות-קליפה, לנפשאטל יש מרקם גרגירי. היא נמכרת בדרך כלל בצורות לב אבל מיוצרת גם בצורות אחרות, כמו בולי עץ וקופסאות. היא מתבגרת בדרך כלל במשך 8–10 שבועות ומשקל כיכר הוא בסביבות 100–600 גרם. אין לבלבל את מוצר AOC זה עם הגרסה האמריקאית של הגבינה, שהיא גבינה המיוצרת באחוז שומן נמוך יותר, תכולת לחות גבוהה יותר, חלופה לא מיושנת לגבינת שמנת האמריקאית. נפשאטל היא העתיקה ביותר מבין הגבינות הנורמניות, שכנראה יוצרה כבר במאה ה-6, וידוע כי יוצרה בין 1050 לבין 1543. סיפורים מספרים שנערות צעירות הציעו גבינות בצורת לב לחיילים אנגלים כדי להראות את חיבתן בתקופת פסטיבלי סוף השנה במהלך מלחמת מאה השנים. במהלך המאה ה-17 היא נשלחה לפריז ורואן, ויוצאה לבריטניה הגדולה. בשנת 1880, איסידור לפבר, חקלאי, בנה מחלבה בנסל-הודנג בצפון מערב צרפת, שם יכול היה לעצב ולהבשיל גבינות מתוצרת החקלאים בסביבה. בין המפיצים של לפבר היו חנויות כמו הרודס. תו איכות הוענק לנפשאטל מ-1949 עד 1953. בשנת 1957 הקימה האספה החקלאית של מחוז נפשאטל פדרציה להגנה על איכות הגבינה, ופעלה לדרישה לקבלת appellation d'origine contrôlée (AOC, "כינוי מקור מבוקר"). הדבר הוכנס לחוק ב-3 במאי 1969 ושונה ב-29 בדצמבר 1986. ה-AOC נבדק שוב ב-2006 תחת בדיקה מעמיקה יותר, ומאז נדרש ש-65% מהפרות מפיקות החלב לגבינה זו תהיינה מגזע נורמנד. ייצור הגבינה ירד לאחר מלחמת העולם השנייה. בשנת 1993 היו 31 חוות ומפעל אחד שייצר 45% מכלל גבינת הנפשאטל.  ישנן שש צורות שונות של נפשאטל: Carré-קארה (בצורת ריבוע), (100 גרם) Briquette-לבנה (בצורת לבנה), (100 גרם) בונדון או בונד (בצורת צריבה או תקע), (100 גרם) לב-Cœur (בצורת לב), (200 גרם) בונד כפול (בצורת תקע כפול, כפול ממשקל בונדון), (400 גרם) Grand cœur או gros cœur (בצורת לב גדול, פי שלושה ממשקל ה- cœur), (600 גרם) בשנת 1872, וויליאם לורנס, רפתן ניו יורקי מהעיירה צ'סטר, יצר את גבינת השמנת האמריקאית הראשונה כתוצאה מהוספת שמנת למתכון המסורתי של נפשאטל. נפשאטל האמריקאית רכה יותר מגבינת שמנת רגילה בשל השומן הנמוך ב-33% בערך ותכולת הלחות הגבוהה שלה. בשל תכולת שומן מופחתת זו היא נמצאת ברוב חנויות המכולת כחלופה מופחתת שומן לגבינת שמנת. רשימת גבינות מדיה וקבצים בנושא נפשאטל בוויקישיתוף Guru, Cheesy (21 ביוני 2020). "All You Need to Know About Neufchâtel Cheese". אורכב מ-המקור ב-13 באפריל 2021. נבדק ב-13 באפריל 2021. {{cite web}}: (עזרה) "Neufchatel". Cheese.com. נבדק ב-2021-04-09. Christian Janier, Le fromage, Lyon, Stéphane Bachès, 2014, 175 p. (מסת"ב 978-2-35752-180-3), p. 130. Le Boués-Jaun no 27 septembre 1978 "Le fromage de Neufchâtel". www.patrimoine-normand.com (בצרפתית). נבדק ב-2022-04-12. Jeffrey A. Marx, "The Days Had Come of Curds and Cream": The Origins and Development of Cream Cheese in America, in Journal of Food, Culture and Society, Vol. 15, Issue 2, June 2012. "Definition of Neufchatel". www.merriam-webster.com.. Shows it contains less fat and more moisture. "Kraft website showing Philadelphia brand Neufchatel and indicating it has 1/3 less fat". אורכב מ-המקור ב-2009-05-18.
טירת מונטה כריסטו

טירת מונטה כריסטו (בצרפתית: Château de Monte-Cristo) היא טירה בצרפת, שנבנתה לפי הזמנתו של אלכסנדר דיומא האב ונועדה לשמש למגוריו ולמקום בו יוכל להתרכז בכתיבה. הטירה נבנתה בין השנים 1844–1847 על ידי האדריכל היפוליט דוראן בפארק בגודל תשעה דונמים, בסגנון אנגלי, בפורט-מארלי, איבלין. המבנה הוקם בסגנון נאו-רנסאנס עם שלוש קומות מעל קומת הקרקע והמרתפים. על הכן של דלת הכניסה, ניצב שלט האצולה עם שלושה נשרים של ממשפחת דייווי דה לה פאיטרי, שאליה השתייך דיומא, מלווה במוטו האישי של המחבר: "J'aime qui m'aime". בחלק מהקרקע היה אגם קטן ובמרכזו אי מלאכותי, עליו הוקם ארמון בן שתי קומות בנוי מלבנים אדומות ולבנות. בארמון זה נהג דיומא לעבוד בקומת הקרקע ולנוח בקומה השנייה. שם הארמון מרמז למקום הכליאה של גיבור הספר הרוזן ממונטה כריסטו. מהפכת 1848 פגעה קשה בהכנסותיו של דיומא והתיאטרון ההיסטורי שלו פשט רגל. בשנת 1853 מכר דיומא, בלחץ הנושים, את האחוזה. מכאן ואילך היא עברה מיד ליד עד שהתדרדרה. בשנת 1969, שלוש הקומונות של פורט-מארלי, פק, מרלי-לה-רואה ואגודת ידידי אלכסנדר דיומא רכשו את האחוזה והחלו לשקם אותה. בשנת 1975 סווגה האחוזה כמונומנט היסטורי של צרפת, ובשנת 1987 נרשמה ככזו. חזיתות הבניין, גגות הבניין, חדר האורחים המורי בקומה השנייה, שאטו ד'איף, הגשר והפארק, הכניסה לשטח הטירה עם בנייני שירות ומזרקות נמצאים תחת הגנה. ARTICLES Alexandre Dumas and Monte-Cristo (באנגלית) אתר האינטרנט הרשמי של טירת מונטה כריסטו מדיה וקבצים בנושא טירת מונטה כריסטו בוויקישיתוף Le château de Monte-Cristo : le paradis terrestre d’Alexandre Dumas (בצרפתית)
עוגת טיפת גשם

עוגת טיפת גשם (ביפנית: 水信玄餅, מיזו שינגן מוצ'י) היא קינוח העשוי ממים ואגר המזכיר טיפת גשם גדולה. הוא נהיה פופולרי לראשונה ביפן ב-2014 ולאחר מכן זכה לתשומת לב בין-לאומית. ביפן הקינוח ידוע בשם מיזו שינגן מוצ'י (水信玄餅). העוגה היא התפתחות של הקינוח היפני "שינגן מוצ'י" (信玄餅), אשר פותח בשנות ה-60 בהשראת "מוצ'י אבקאווה" (安倍川餅) מתוצרת מקומית, הנאכלת באופן מסורתי במהלך פסטיבל אובון במחוזות ימאנשי ושיזואוקה. שינגן מוצ'י, כמו אבקאווה מוצ'י, היא עוגת אורז ("מוצ'י") מכוסה בקינאקו (קמח סויה קלוי) וסירופ סוכר חום. היא נקראה על שמו של טקדה שינגן, דאימיו מפורסם ששלט על ימאנשי בתקופת סנגוקו. יש הטוענים כי הוא השתמש במוצ'י שהורכב מקמח אורז וסוכר כמאכל חירום בתקופות הלחימה. קינסייקן, אשר משרדיה הראשיים ממוקמים בבהאקשו, ימאנאשי, הביאה את הרעיון של מיזו שינגן מוצ'י. מיזו (水) פירושו מים, ושינגן מוצ'י (信玄餅) היא סוג של עוגת אורז מתוקה (מוצ'י) מתוצרת חברת קינסייקן. בשנה שלפני כן בשנת 2013, קינסייקן חקרה את הרעיון של הכנת מים אכילים. הקינוח הפך לטרנדי ואנשים ערכו טיולים מיוחדים לאזור כדי לאכול את המנה. הקינוח הוצג ביריד האוכל של סמורגסבורד, ניו יורק, על ידי דארן וונג באפריל 2016. זמן קצר לאחר מכן, המסעדה Yamagoya שבלונדון פיתחה גרסה חדשה של הקינוח. הקינוח נמכר גם בערכות להכנה בבית. העוגה עשויה ממים מינרליים ואגר; ולכן, אין בה כמעט קלוריות. המים של המנה המקורית מתקבלים מהר קאיקומה שבדרום האלפים היפניים, והיא תוארה כבעלת טעם מתוק עדין. אגר הוא חלופה טבעונית לג'לטין שעשוי מאצות ים. לאחר חימום המים והאגר מצננים את הנוזל. סירופ דמוי מולסה, הנקרא "kuromitsu", וקמח סויה, הנקרא kinako, משמשים כתוספות. המנה נראית כמו טיפת גשם שקופה, אם כי יש המשווים את הקינוח גם לשתלים בחזה ולמדוזות. הקינוח חסר הטעם ברובו נמס כשהוא נכנס לפה ויש לאכול אותו מיד, או שהוא יימס ויתחיל להתאדות לאחר עשרים דקות. המטבח היפני מדיה וקבצים בנושא עוגת טיפת גשם בוויקישיתוף Crowley, Chris (31 במרץ 2016). "Here's the New Japanese Water Cake That Will Debut at Smorgasburg". Grub Street (באנגלית אמריקאית). נבדק ב-2023-06-05. {{cite web}}: (עזרה) "History of Kikyouya Company". Kikyouya Company (ביפנית). נבדק ב-2023-06-05. "History of the Kikyou Shingen Mochi". Kikyou Shingen Mochi. 2003-12-08. אורכב מ-המקור ב-2003-12-08. נבדק ב-2023-06-05. "信玄餅 | 金精軒". 金精軒 | 山梨県北杜市で和菓子屋を営んでおります。 (ביפנית). 2011-01-31. נבדק ב-2021-07-18. "Raindrop Cake, A Low Calorie Japanese Dessert You Need To Try!". Honest Food Talks (באנגלית בריטית). 2021-06-01. נבדק ב-2021-07-18. Kay (4 ביוני 2014). "This amazing water cake just may be the most delicate sweet ever created!". SoraNews24 (באנגלית). נבדק ב-2023-06-05. {{cite web}}: (עזרה) "Mizu Shingen Mochi: Water You Can Eat?". Japan Info. 9 בפברואר 2016. אורכב מ-המקור ב-2018-03-16. נבדק ב-2018-08-16. {{cite web}}: (עזרה) "2019年 水信玄餅をお求めの方へ | 金精軒". 金精軒 | 山梨県北杜市で和菓子屋を営んでおります。 (ביפנית). 2019-05-01. נבדק ב-2021-07-18. Maitland, Hayley (2018-08-14). "Everything You Need To Know About Raindrop Cakes". British Vogue. נבדק ב-2018-08-16. "What is a Raindrop Cake – How to Make a Raindrop Cake". Delish. 2018-03-13. נבדק ב-2018-08-16. Strutner, Suzy; Aiken, Kristen (2016-03-31). "Get Ready, This Magical Raindrop Cake Is Coming To America". HuffPost. נבדק ב-2018-08-16. "Raindrop Cake Making Kit". Raindrop Cake. 2017-08-08. נבדק ב-2018-08-16.
אלכסנדר בלובשטיין

אלכסנדר אברמוביץ' בלובשטיין (ברוסית Александр Абрамович Блувштейн; ‏15 במאי 1910 – 20 באוקטובר 1984) היה קצין יהודי סובייטי אשר השתתף במלחמת העולם השנייה וזכה לאות גיבור ברית המועצות על חלקו בקרב דנייפר. נולד בעיר קרמנצ'וג, עבד כפועל במפעל לייצור מכונות לחקלאות. התגייס לצבא האדום ב-1932. בשנת 1937 סיים בית ספר לקצינים. מהימים הראשונים של פלישת גרמניה הנאצית לברית המועצות - לחם בחזית. במהלך קרב דנייפר תכנן הפיקוד של הצבא האדום לבצע מבצע הצנחת הכוחות בעורף הגרמני, במטרה להחליש את היכולת הגרמנית להגן על הגדה המערבית של נהר הדנייפר. גדוד צנחנים, בפיקודו של אלכסנדר בלובשטיין נטל חלק במבצע. הגדוד הוצנח בקרבת העיר קניב. הגדוד הוצנח באזור, בו היו ריכוזים גדולים של הכוחות הגרמנים. כתוצאה מכך מיד עם הנחיתה ניהלו החיילים קרבות קשים. כמו כן, היות שהצניחה בוצעה מגובה רב התפזרו הצנחנים בשטח גדול ונאלצו להילחם בקבוצות קטנות וללא קשר עם מטה המבצע. במצב זה הצליח אלכסנדר בלובשטיין לאסוף ולרכז תחת פיקודו חיילים מיחידות שונות, לארגנם לכוח מסודר בן של כ-150 לוחמים ולהתחיל בביצוע סדרה של תקיפות קווי הספקה ובסיסים עורפיים של הגרמנים. במשך כחודשיים הכוח בפיקודו של בלובשטיין פעל בעורף הגרמני, השמיד כלי רכב גרמנים וגע בכמה מאות חיילי אויב. בסוף נובמבר 1943 חבר הכוח בפיקודו של בלובשטיין אל כוחות הצבא האדום שהצליחו לצלוח את נהר הדנייפר באזור העיר צ'רקאסי. בלובשטיין נטל פיקוד על ראש הגשר בגדה המערבית והגן עליו עד שחטיבת טנקים הצליחה לצלוח את הנהר ולחבור אליו. על תפקודו במהלך המבצע, ב-אפריל 1944 הוענק לו אות גיבור ברית המועצות. בהמשך מונה אלכסנדר בלובשטיין לסגן מפקד רגימנט חיל רגלים בדיוויזיה מס' 300. הוא נטל חלק בקרבות בחזית קרליה. בתחילת 1945 הועברה יחידתו אל החזית האוקראינית השלישית. בלובשטיין נטל חלק בקרבות לכיבוש הונגריה ואוסטריה, ולשחרור צ'כוסלובקיה. לאחר המלחמה המשיך בשירות קבע עד לשנת 1958, אז השתחרר מן הצבא בדרגת פודפולקובניק. התיישב בעיר קייב, שם נפטר בשנת 1984. מדיה וקבצים בנושא אלכסנדר בלובשטיין בוויקישיתוף ביוגרפיה של אלכסנד בלובשטיין באתר "גיבורי המדינה" (ברוסית) ביוגרפיה באתר המוקדש ליהודים, לוחמי הצבא האדום במלחמת העולם השנייה (ברוסית)
יושב ראש המועצה המחוקקת הפלסטינית

יושב ראש המועצה המחוקקת הפלסטינית (בערבית: رئيس المجلس التشريعي الفلسطيني) הוא יושב ראש המועצה המחוקקת הפלסטינית, הפרלמנט של הרשות הפלסטינית. מתוקף תפקידו הוא מנהל את אספות המועצה המחוקקת, ואף משמש באופן זמני כנשיא הרשות הפלסטינית, כשזה לא יכול למלא את תפקידו. מאז 29 במרץ 2006 מכהן בתפקיד עזיז דוויק מחמאס, אף על פי שהמועצה המחוקקת הפלסטינית לא התכנסה מאז 2007. המועצה המחוקקת הפלסטינית נבחרה לראשונה בבחירות הכלליות ב-1996, ואחמד קריע מפת"ח נבחר ליושב הראש שלו ב-7 במרץ 1996. לאחר התפטרותו של ראש ממשלת הרשות הפלסטינית מחמוד עבאס (אבו מאזן) ב-6 בספטמבר 2003 הטיל נשיא הרשות הפלסטינית יאסר ערפאת על קריע את ראשות ממשלת מעבר, ובמקומו נבחר ליושב ראש רפיק א-נתשה. ב-10 במרץ 2004 נבחר לתפקיד יושב הראש רוחי פתוח מפת"ח, וב-11 בנובמבר 2004 הפך לנשיא הזמני של הרשות הפלסטינית בעקבות מותו של ערפאת. הוא חזר לתפקידו כיו"ר המועצה המחוקקת ב-15 בינואר 2005, עם השבעתו של אבו מאזן לנשיא הרשות. בבחירות למועצה המחוקקת השנייה ב-2006 זכה חמאס ברוב ונציגו עזיז דוויק נבחר ליו"ר. עם זאת, המועצה מעולם לא כונסה בשל עימות חמאס–פת"ח ברצועת עזה והשתלטות חמאס על רצועת עזה, ודוויק עצמו נעצר ונכלא בישראל שלוש פעמים: ב-2006 בעקבות חטיפת גלעד שליט, ב-2012 וב-2014 בעקבות רצח שלושת הנערים. המועצה המחוקקת הפלסטינית נשיא הרשות הפלסטינית ראש ממשלת הרשות הפלסטינית עלי ואקד, מי יחליף את אבו עלא במועצה המחוקקת?, באתר ynet, 8 בספטמבר 2003 עלי ואקד, חמאס בחר יו"ר למועצה המחוקקת, באתר ynet, 15 בפברואר 2006 תמר מרכוס, ‏מסמך רקע בנושא: בחירות ברשות הפלסטינית, באתר מרכז המחקר והמידע (ממ"מ) של הכנסת, 23 ביוני 2004 עלי ואקד, רשמית: אבו עלא הוא ראש הממשלה הפלסטיני, באתר ynet, 10 בספטמבר 2003 עלי ואקד, הפלסטינים בחרו ביו"ר חדש למועצה המחוקקת, באתר ynet, 3 בנובמבר 2003 יו"ר חדש לפרלמנט הפלשתיני: רפיק א-נתשה, באתר הארץ, 3 בנובמבר 2003 עלי ואקד, ראוחי פתוח זכה בבחירות לראשות המועצה המחוקקת הפלסטינית, באתר ynet, 10 במרץ 2004 עלי ואקד, הפלסטינים: יו"ר הפרלמנט יהיה היורש הרשמי של ערפאת; אבו מאזן יהיה היורש בפועל, באתר ynet, 10 בנובמבר 2004 אבו מאזן בנאום השבעתו: ידנו מושטת לשלום, באתר וואלה, 15 בינואר 2005 צה"ל עצר את יו"ר הפרלמנט הפלשתיני; החמאס: חטיפה, באתר גלובס, 6 באוגוסט 2006 אליאור לוי ויואב זיתון, יו"ר הפרלמנט מטעם חמאס נעצר: "חשוד בטרור", באתר ynet, 19 בינואר 2012 אליאור לוי, יואב זיתון ואטילה שומפלבי, נעצר יו"ר הפרלמנט מחמאס. הרמטכ"ל: בדרך למערכה משמעותית, באתר ynet, 16 ביוני 2014
For All the Dogs Scary Hours Edition

For All the Dogs Scary Hours Edition, ידוע גם כ-Scary Hours 3 הוא הוצאה מחודשת של אלבום האולפן השמיני של הראפר הקנדי דרייק, For All the Dogs, המהווה גם כהמשך למיני-אלבומיו השני והרביעי בהתאמה, Scary Hours‏ (2018) ו-Scary Hours 2‏ (2021). הוא עתיד לצאת לאור ב-17 בנובמבר 2023, באמצעות חברות התקליטים OVO סאונד וריפבליק רקורדס. שישה שבועות בלבד לאחר צאת אלבום האולפן השמיני שלו, For All the Dogs, דרייק שיתף חדשות על הפרויקט ב-16 בנובמבר 2023. את ההכרזה הוביל טריילר שצולם באולם רוי תומסון בטורונטו, הכולל קריינות של דרייק, בה הוא משקף את המוטיבציה מאחורי תהליך היצירה. הוא מבהיר כי אינו אוהב "היעלמויות ממושכות למען מסתורין" וקובע כי לא היה ב"מצב נפשי" דומה מאז הקלטת If You're Reading This It's Too Late‏ (2015). כל הרצועות נכתבו והוקלטו בחמשת הימים שקדמו לצאת ההוצאה המחודשת, כך שאף אחד מהחומרים לא נלקח מסשני הקלטות קודמים של For All the Dogs. הוא התייחס לפרויקט כ"דבר הנכון" ש"התרחש מעצמו". Monroe, Jazz (16 בנובמבר 2023). "Drake Releasing New Project Scary Hours 3 Tonight". Pitchfork. נבדק ב-16 בנובמבר 2023. {{cite web}}: (עזרה) Kaufman, Gil (16 בנובמבר 2023). "Drake Announces Surprise Scary Hours 3 EP Drop, Which He Recorded This Week". Billboard. נבדק ב-16 בנובמבר 2023. {{cite journal}}: (עזרה) McIntyre, Hugh (16 בנובמבר 2023). "Drake Announces A Surprise Release, Scary Hours 3, Dropping Tonight". Forbes. נבדק ב-16 בנובמבר 2023. {{cite web}}: (עזרה) Earl, William (16 בנובמבר 2023). "Drake to Release Scary Hours 3 Project Tonight, Just Weeks After His Most Recent Album". Variety. נבדק ב-16 בנובמבר 2023. {{cite web}}: (עזרה) Kreps, Daniel (16 בנובמבר 2023). "Drake to Drop Scary Hours 3 at Midnight". Rolling Stone. נבדק ב-16 בנובמבר 2023. {{cite web}}: (עזרה) Bustard, Andy (16 בנובמבר 2023). "Drake announces new project Scary Hours 3 with cinematic trailer". HipHopDX. נבדק ב-16 בנובמבר 2023. {{cite web}}: (עזרה)
דורימון: מלחמת הכוכבים הקטנה של נוביטה 2021

דורימון: מלחמת הכוכבים הקטנה של נוביטה 2021 (ביפנית: ドラえもん: のび太の 宇宙小戦争 2021) הוא סרט אנימה יפני משנת 2022. זהו הסרט ה-41 בסדרת הסרטים בזיכיון של "דורימון", והוא משמש כרימייק לסרט השישי בסדרה שיצא לאקרנים במקור בשנת 1985. הקרנת הבכורה של הסרט ביפן הייתה אמורה להתקיים במקור ב-5 במרץ 2021, אך בעקבות מגפת הקורונה הקרנת הבכורה של הסרט התעקבה והתקיימה לבסוף ב-4 במרץ 2022. בישראל, הופץ הסרט בבתי קולנוע ב-20 באוקטובר 2022, עם דיבוב בעברית; עם הפצת הסרט, זאת המדיה הראשונה בזיכיון "דורימון" מאז סדרת האנימציה משנת 2005, כמו כן גם המדיה האחרונה בזיכיון, שדובבה לעברית. מאוגוסט 2022 הסרט הפך זמין לצפייה באמזון פריים. החל מ-7 בדצמבר 2022 הסרט נמכר גם ב-DVD וב-Blu-Ray ביפן. פאפי, חייזר זעיר ומנהיג כוכב לכת מרוחק, בורח לכדור הארץ על מנת להתחמק מכוחות מורדים שהשתלטו על כוכב הלכת שלו. דורימון, נוביטה וחבריהם צריכים כעת להסתיר את פאפי מהמורדים אשר מעוניינים להרוג אותו. בהפקת הגרסה העברית, אשר הופקה על ידי אולמן מדיה, השתתפו בדיבוב הדמויות: אור אזולאי (דורימון) דור סרוגו (נוביטה נובי) ספיר דרמון (שיזוקה) גילן שחף (סונאו) סער בדישי (ג'יאן) דניאל מגון (פאפי) מיה אלון (פינה) יובל בינדר (לוקורוקו) יורם יוספסברג (דרקולול) אליעזר וייס (גנרל גילמור) גיא זיידמן (סגן פיסיה) יהלי ווטסון (דקיסוגי) צחי כהן (ג'נבו) עלילת הסרט יצאה לשווקים גם ב-4 בפברואר 2022 במהדורת ספר אשר נכתב על ידי שודאי פוקושימה. משחק נינטנדו סוויץ' המבוסס על הסרט נוצר על ידי FuRyu והיה אמור לצאת לשווקים ב-4 במרץ 2021, אך ההשקה של המשחק נדחתה בעקבות מגפת הקורונה. המשחק יצא לשווקים לבסוף ב-4 במרץ 2022. דורימון אתר האינטרנט הרשמי של דורימון: מלחמת הכוכבים הקטנה של נוביטה 2021 "דורימון: מלחמת הכוכבים הקטנה של נוביטה 2021", במסד הנתונים הקולנועיים IMDb (באנגלית) דורימון: מלחמת הכוכבים הקטנה של נוביטה 2021, במיזם "אישים" לתיעוד היצירה הישראלית דורימון: מלחמת הכוכבים הקטנה של נוביטה 2021, במיזם "אישים" לתיעוד היצירה הישראלית
מרחב אשר

מרחב אשר הוא אחד משלושת המרחבים במחוז חוף של משטרת ישראל. המרחב מתפרס לאורך קו החוף, מראש הנקרה ועד חיפה. המרחב חולש במערב באזור תעשייה קישון ובתי הזיקוק, בדרום קריית טבעון, במזרח אבו סנאן ובצפון ראש הנקרה. מפקד המרחב הנוכחי הוא מרחב אשר מאגד 3 תחנות: מרחבים חדשים במחוז חוף, באתר משטרת ישראל, ‏6 באוגוסט 2018
סימבוליק ואן

לארי דארנל גריפין ג'וניור (באנגלית: Larry Darnell Griffin Jr; נולד ב-3 באוגוסט 1976) הידוע בשם הבמה סימבוליק ואן (Symbolyc One) או S1, הוא מפיק מוזיקלי אמריקאי מווייקו, טקסס. הוא הקים את הפרויקט המוזיקלי סטריינג' פרוט פרוג'קט (אנ') וחתום על חוזה עם Very GOOD Beats של קניה וסט כמפיק. גריפין נולד ב-3 באוגוסט 1976 בווייקו, טקסס. בחטיבת הביניים, הוא למד לנגן בסקסופון אלט וניגן בפסנתר לאורך שנות העשרה שלו. לאחר שהקים להקת היפ הופ ב-2007 עם בן דודו, הוא קיבל את התואר השני שלו בהנדסת שמע ממכללת מקלן הקהילתית. שיתופי הפעולה הבולטים של גריפין כוללים את "Power" מאת קניה וסט מתוך האלבום זוכה פרס גראמי, My Beautiful Dark Twisted Fantasy, ו-"Best Thing I Never Had" מאת ביונסה מתוך אלבום האולפן הרביעי שלה, 4. בשנת 2015 עבד עם הזמרת-יוצרת האמריקאית מדונה על ששת השירים "Body Shop", "Graffiti Heart", "Iconic", "Illuminati", "Joan of Arc" ו-"S.E.X.". חמישה מתוכם נכללו באלבום האולפן השלושה-עשר שלה, Rebel Heart. השני מביניהם נגנז ופורסם במיני-אלבום נלווה שהופץ ב-16 במרץ 2015. בשנת 2022 השתתף בעבודות על אלבום האולפן השביעי של ביונסה, Renaissance. 2008: The Music Box סימבוליק ואן, ברשת החברתית אקס (טוויטר) סימבוליק ואן, במסד הנתונים הקולנועיים IMDb (באנגלית) סימבוליק ואן, באתר MusicBrainz (באנגלית) סימבוליק ואן, באתר Discogs (באנגלית) "Symbolyc One Biography". symbolycone.com. Release group “My Beautiful Dark Twisted Fantasy” by Kanye West - MusicBrainz, musicbrainz.org Release group “4” by Beyoncé - MusicBrainz, musicbrainz.org S1, Genius (באנגלית) Madonna – Rebel Heart, נבדק ב-2023-11-17 Rebel Heart - EP by Madonna, Genius (באנגלית) Release group “RENAISSANCE” by Beyoncé - MusicBrainz, musicbrainz.org
רסול דיאז

רסול ריקרדו אלייז'ה יוג'ין דיאז (באנגלית: Rasool Ricardo Elijah Eugene Diaz; נולדה ב-1 במאי 1990), הידועה גם בשם הבמה סול-גוט-היטס (SoolGotHits), היא פזמונאית ומפיקה מוזיקלית אמריקאית, הידועה בתור הכותבת והמפיקה של "Drunk in Love" מאת הזמרת-יוצרת האמריקאית ביונסה משנת 2013. בשנת 2015 זכתה בפרס גראמי הראשון שלה, בקטגוריית "שיר ה-R&B הטוב ביותר". היא זכתה בשלושה פרסי BMI. בשנת 2012 עבדה עם הראפר ליל ויין על "No Worries". בשנה שלאחר מכן עבדה עם נלי, B.o.B, פיוצ'ר, 2 צ'יינז, ג'יי-זי וביונסה. עם האחרונה עבדה על הלהיט הבין-לאומי "Drunk in Love", שדורג במקום השני במצעד הבילבורד הוט 100, וזכתה בפרס גראמי בקטגוריית "שיר ה-R&B הטוב ביותר". בשנת 2014 עבדה עם טינשיי, טייאנה טיילור, ויז קאליפה וניקי מינאז'. בשנת 2015 עבדה עם טייגה בלבד, על שירו "4 My Dawgs". בשנת 2016 עבדה עם פיוצ'ר על "All Right" ובהמשך עם יו גוטי. במהלך הוצאת האלבום Queen של ניקי מינאז' השתתפה דיאז בעבודה על "LLC" ו-"Miami". בשנת 2018 עבדה על "Champagne Rosé" של הראפר קוואבו בהשתתפות הזמרת-יוצרת האמריקאית מדונה והראפרית קארדי בי. בהמשך, עבדה עם גוצ'י מיין, 6ix9ine, סקי מאסק דה סלאמפ גאד, קורדאה, YG, פולו ג'י, א בוגי ויט דה הודי, מיגוס ודון טוליבר. רסול דיאז, ברשת החברתית אינסטגרם רסול דיאז, באתר Discogs (באנגלית) Beyoncé (Ft. JAY-Z) – Drunk in Love, נבדק ב-2023-11-17 Rasool Diaz | Artist | GRAMMY.com, www.grammy.com "Christopher 'Ludacris' Bridges and Top Songwriters Honored at the 2014 BMI R&B/Hip-Hop Awards" Lil Wayne (Ft. Detail) – No Worries, נבדק ב-2023-11-17 Sool Got Hits, Genius (באנגלית) Tyga (Ft. Lil Wayne) – 4 My Dawgs, נבדק ב-2023-11-17 Future – All Right, נבדק ב-2023-11-17 Yo Gotti (Ft. 21 Savage) – Yellow Tape, נבדק ב-2023-11-17 Queen by Nicki Minaj, Genius (באנגלית) CHAMPAGNE ROSÉ, נבדק ב-2023-11-17
פופ ניסיוני

פופ ניסיוני (באנגלית: Experimental pop) היא סוגה מוזיקלית של מוזיקת פופ שלא ניתן לסווג אותה בתוך גבולות מוזיקליים מסורתיים, כיוון שהיא מאופיינת בצלילים ניסיוניים והפקות שונות מאלה המאפיינות את מוזיקת הפופ הרגילה. הסוגה עשויה לשלב טכניקות ניסיוניות כמו מוזיק קונקרט, מוזיקה אליאטורית או אקלקטיות בהקשרי פופ. לעיתים קרובות, תהליך ההלחנה כרוך בשימוש באפקטים של הפקה אלקטרונית כדי לתמרן צלילים ועיבודים. מוזיקת פופ ניסיונית התפתחה במקביל לג'אז הניסיוני (אנ') כסוג חדש הנגזר ממוזיקה אוונגרדית. בתחילת שנות ה-60, היה נפוץ שמפיקים מוזיקליים, פזמונאים ומהנדסים בארצות הברית והממלכה המאוחדת ניסו ליצור מוזיקה חדשה בחופשיות מוחלטת עם שימוש בכלי נגינה וצלילים שלא אפיינו מוזיקת פופ רגילה. מדיה וקבצים בנושא פופ ניסיוני בוויקישיתוף Landy, Leigh (1994). Experimental Music Notebooks. Taylor & Francis. ISBN 978-3-7186-5554-0. Johnson, Michael (2009). Pop Music Theory. Lulu.com. ISBN 978-0-578-03539-0. Martin, Bill (2015). Music of Yes: Structure and Vision in Progressive Rock. Open Court. ISBN 978-0-8126-9333-1. Johnson, Michael (2009). Pop Music Theory. Lulu.com. ISBN 978-0-578-03539-0.